गौरतलब रहे कि गुरुवार को सोशल मीडिया पर गौरीगंज के सपा विधायक एवं उम्मीदवार राकेश सिंह मऊ का वीडियो वायरल हुआ था। जिसमें विधायक वोटरों के बीच माइक लेकर खड़े थे और जिन वोटरों से उन्हें वोट लेना है उन्हें धमका रहे थे। वोटरों को धमकाते हुए विधायक ने कहा था कि बीएसपी के नामांकन के लिए कौन-कौन गया उन्हें पता है। किसके कहने से गए ये भी पता है। इसके बाद विधायक ने कहा था कि ये हमारी शराफत है के हम तुम्हारा नुकसान नहीं कर रहे विधायक ने वोटरों से ये भी कहा था कि तुम नाक रगड़ डालोगे और हमारे पास आए तो तुम्हारा भला नहीं होगा यही नहीं उन्होंने कहा कि हम अगर अपने पर आ गए तो समझ लेना…।